
             Σας ανακοινώνουμε τα ονόματα των υπό βράβευση εθελοντών αιμοδοτών-μελών του Συλλόγου μας με τα μετάλλια του Υπουργείου Υγείας και Κοινωνικής Αλληλεγγύης, τα Ειδικά τιμητικά βραβεία από τον Δήμο Ξάνθης και τα Ειδικά βραβεία και επαίνους του Συλλόγου μας, στα πλαίσια του Διημέρου «ΑΓΑΠΗΣ 2013». Η εκδήλωση  θα πραγματοποιηθεί την Παρασκευή 17 Μαίου 2013 στο κοσμικό κέντρο «ΑΧΙΛΛΕΙΟΝ» (4οχιλ.Ξάνθης-πετροχωρίου).

ΜΕΡΙΚΕΣ ΠΛΗΡΟΦΟΡΙΕΣ :

α. Οι βραβεύσεις γίνονται σύμφωνα με τα στοιχεία του Συλλόγου που υπάρχουν από το 1975 και αφορά αιμοδοσίες που «προσφέρθηκαν» στο όνομα του Συλλόγου. Δυστυχώς το Γ.Ν. Ξάνθης δεν είχε τη δυνατότητα να τηρεί αρχεία για το ίδιο χρονικό διάστημα και έτσι όσοι δώσανε ονομαστικά δεν τους συνυπολογίζονται αυτές οι αιμοδοσίες.

β. Σύμφωνα με την σχετική απόφαση του Υπουργείου Υγείας που έχει να κάνει με τα ηθικά κίνητρα των αιμοδοτών όσοι έχουν μέχρι 24 αιμοδοσίες τους απονέμετε το χάλκινο μετάλλιο του Υπουργείου ενώ από 25 αιμοδοσίες και άνω  το ασημένιο αντίστοιχο μετάλλιο. Το Δ.Σ. από το 2008 καθιέρωσε την βράβευση όσων έχουν συμπληρώσει 40 αιμοδοσίες με ειδικό βραβείο ενώ με απόφαση του Δημοτικού Συμβουλίου Ξάνθης στις 23-2-2009 καθιερώθηκε με τη συμπλήρωση 50 αιμοδοσιών να δίνεται τιμητική πλακέτα από το Δήμο Ξάνθης. Τέλος έχει καθιερωθεί από τον Μάιο του 2011 να τιμώνται με Ειδικό Έπαινο οι εθελοντές αιμοπεταλιοδότες και οι νεώτεροι αιμοδότες ηλικίας 17-18 ετών που αιμοδότησαν για πρώτη φορά και εντάχθηκαν στην οικογένεια της «ΑΓΑΠΗΣ».
Για το Δ.Σ

Ο Πρόεδρος                                                          Ο Γεν. Γραμματέας
Ιωάννης Χαρ.Παπαχρόνης                                             Γεώργιος Αριστ. Μαθιουδάκης
